Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 495/12/6613	Žiar nad Hronom, 13.6.2013
EEČ : 2-52-92-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako zákonný otec XXXXX, XXXXX, trvale bytom Ulica XXXXX, si od mesiaca január 2012 až  do  mesiaca  február  2013  riadne  a  pravidelne  neplnil svoju povinnosť vyplývajúcu mu zo zákona o rodine,  ktorá  mu bola určená aj rozsudkom Okresného súdu Žiar nad Hronom XXXXX zo dňa 29. 07. 2010, ktorý nadobudol právoplatnosť  dňa  20. 11. 2010 a to prispievať na  výživu XXXXX  sumou vo výške 100,--Eur mesačne a to počnúc 01. 07. 2010, vždy do 15. dňa  v mesiaci vopred k rukám matky XXXXX, XXXXX, XXXXX,  čím zapríčinil  za  toto obdobie  neprospech XXXXX, ktorý dňa XXXXX nadobudol plnoletosť, dlh na výživnom v celkovej výške 1.280,--Eur,

lebo zanikla trestnosť činu.

Odôvodnenie:
Uznesením povereného príslušníka  OO PZ XXXXX sp.zn. XXXXX zo dňa 05. 09. 2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, XXXXX,   za prečin zanedbania povinnej výživy podľa § 207 ods. 1  Trestného zákona na tom skutkovom základe, že ako zákonný otec XXXXX, XXXXX trvale bytom Ulica XXXXX, si od mesiaca január 2012 až do mesiaca február 2013 riadne a pravidelne neplnil svoju povinnosť vyplývajúcu mu zo zákona o rodine, ktorá mu bola určená aj rozsudkom Okresného súdu Žiar nad Hronom č.k. XXXXX zo dňa 28. 07. 2010, ktorý nadobudol právoplatnosť dňa 20. 11. 2010 a to prispievať na  výživu XXXXX  sumou vo výške 100,--Eur mesačne a to počnúc 01. 07. 2010, vždy do 15. dňa v mesiaci vopred k rukám matky XXXXX, XXXXX, trvale bytom Ulica XXXXX, čím zapríčinil za toto obdobie  neprospech XXXXX, ktorý dňa XXXXX nadobudol plnoletosť, dlh na výživnom v celkovej výške 680,--Eur.
  
Svedok-poškodený XXXXX vo svojej výpovedi v prípravnom konaní uviedol, že obvinený si  vyživovaciu povinnosť voči nemu, ktorá mu bola určená už citovaným rozsudkom Okresného súdu Žiar nad Hronom, plnil nepravidelne. Z tohto dôvodu  mu vznikol voči obvinenému, za už uvedené obdobie do mesiaca september 2012 /kedy bol vo veci vypočutý a kedy bolo obvinenému vznesené obvinenie za prečin zanedbania povinnej výživy podľa § 207 ods. 1 Trestného zákona/,   dlh na výživnom v celkovej  výške  680,--Eur. Zároveň uviedol, že 24. 05. 2012 ukončil XXXXX a dňa 14. 06. 2012 bol prijatý na XXXXX Následne bol  dňa 02. 04. 2013 v tejto veci opätovne vypočutý pričom uviedol, že štúdium na XXXXX  ukončil dňa 08. 03. 2013 o čom predložil aj potvrdenie tejto školy zo dňa 12. 03. 2013 a taktiež uviedol, že obvinený dlh na výživnom, ktorý voči nemu mal už uhradil v plnej výške.  V súčasnej dobe tak nemá voči nemu žiadny dlh na výživnom. Vo svojej výpovedi neuviedol, že by nepravidelné plnenie vyživovacej povinnosti zo strany obvineného malo trvalo nepriaznivé následky na jeho výživu. 

Z potvrdenia XXXXX zo dňa 12. 03. 2013 /č.l. 36 spisu/ vyplýva, že XXXXX v zmysle § 66 zákona č. 131/2002 Z.z. o vysokých školách v znení neskorších zmien a doplnkov a podmienok určených Študijným poriadkom XXXXX skončil štúdium bakalárskeho študijného programu automobily, lode a spaľovacie motory v študijnom odbore 5.2.4 motorové vozidlá, koľajové vozidlá, lode a lietadlá, formou denného štúdia v akademickom roku 2012/2013, ku dňu 08. 03. 2013. Jeho štúdium na XXXXX trvalo od 01. 09. 2012 do 08. 03. 2013. 	

	Z poštových poukazov nachádzajúcich sa vo vyšetrovacom spisu na č.l. 40-41 vyplýva, že obvinený odoslal z adresy svojho bydliska v Českej republike  na adresu svedka-poškodeného celkovo sumu  1.490,--Eur.

	Z evidencie Českej republiky trvale a dočasne usídlených cudzincov vyplýva, že obvinený má trvalé bydlisko na adrese XXXXX, XXXXX, Česká republika. 

	Z rozsudku Okresného súdu Žiar nad Hronom XXXXXo dňa 28. 07. 2010, ktorý nadobudol právoplatnosť dňa 20. 11. 2010, vyplýva, že obvinenému  bola určená povinnosť  prispievať na  výživu XXXXX  sumou vo výške 100,--Eur mesačne a to počnúc 01. 07. 2010, vždy do 15. dňa v mesiaci vopred k rukám matky XXXXX, XXXXX, trvale bytom Ulica XXXXX.
 	
	Podľa § 86 písm. a/ Trestného zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku,  prokurátor zastaví trestné stíhanie, ak zanikla trestnosť činu.
	
	Vzhľadom na to, že obvinený XXXXX dodatočne uhradil dlh na výživnom za obdobie od mesiaca január 2012 až do mesiaca február 2013, kedy svedok-poškodený ukončil štúdium na XXXXX a v štúdiu už ďalej nepokračoval, v plnej výške a  nepravidelné plnenie vyživovacej povinnosti nemalo trvalo nepriaznivé následky na výživu oprávnenej osoby rozhodla som tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Banská
prokurátorka